b"\n_START_ARTICLE_\nOms (Gurb)\n_START_SECTION_\nDescripci\xc3\xb3\n_START_PARAGRAPH_\nMasia de tipus senyorial, de planta allargada amb coberta a diferents vessants. La majoria de les obertures s\xc3\xb3n balcons amb barrots de ferro de formes ondulants o finestres que s'han convertit en petits balcons, tamb\xc3\xa9 amb barrots de ferro._NEWLINE_Caracteritzen la fa\xc3\xa7ana principal dos pisos de galeries amb arcades de mig punt._NEWLINE_La portalada ha estat modificada._NEWLINE_La fa\xc3\xa7ana obre a un pati o lli\xc3\xa7a envoltada de petites depend\xc3\xa8ncies d'\xc3\xbas dom\xc3\xa8stic o pel bestiar, de recent construcci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nSegurament fou constru\xc3\xafda molt avan\xc3\xa7at el segle XVIII, ja que la galeria o porxos formen part integral del conjunt de la masia._NEWLINE_Les reformes que ha sofert durant el segle XX afecten principalment a la fa\xc3\xa7ana principal i a les petites depend\xc3\xa8ncies del voltant del pati."